బెంగాల్ అసెంబ్లీ ఎన్నికల నేపథ్యంలో కేంద్ర హోంమంత్రి అమిత్ షా, ముఖ్యమంత్రి మమతాబెనర్జీల మధ్య మాటల తూటాలు పేలుతున్నాయి. అమిత్ షాను ఉద్దేశించి తాజాగా మమత తీవ్ర వ్యాఖ్యలు చేశారు. తొలుత తన మేనల్లుడు అభిషేక్ బెనర్జీపై పోటీ చేయాలని... ఆ తర్వాత తన గురించి ఆలోచించాలంటూ అమిత్ షాకు ఆమె సవాల్ విసిరారు. రాత్రింబవళ్లు వారు తన గురించి, తన మేనల్లుడి గురించే మాట్లాడుతున్నారని మండిపడ్డారు.
మమత వారసత్వ రాజకీయాలకు పాల్పడుతున్నారని... తన మేనల్లుడిని సీఎంను చేసేందుకు యత్నిస్తున్నారని ఎన్నికల ప్రచారంలో భాగంగా అమిత్ షా సహా ఇతర బీజేపీ నేతలు విమర్శలు గుప్పిస్తున్నారు. ఈ నేపథ్యంలోనే అమిత్ షాపై దీదీ విమర్శలు గుప్పించారు. గత ఎన్నికల రికార్డులన్నింటినీ ఈసారి టీఎంసీ బద్దలు కొడుతుందని అన్నారు. అత్యధిక ఓట్లు, సీట్లను సాధిస్తామని చెప్పారు.
bengal assembley ennikala nepathyamlo kendra hommantri amit shaa, mukhyamantri mamataabenarjeela madhya maatala thootaalu paelutunnaayi. amit shanu uddesinchi taajaagaa mamata teevra vyaakhyalu chesaru. toluta tana menalludu abhishek benerjeepai poty cheyalani... aa tarvaata tana gurinchi aalochinchaalantuu amit shaku aame sawal visiraaru. raatrimbavallu vaaru tana gurinchi, tana menalludi gurinche maatlaadutunnaarani mandipaddaaru.
mamata vaarasatva raajakeeyaalaku paalpadutunnaarani... tana menalludini cmnu chesenduku yatnistunnaarani ennikala prachaaramlo bhagamga amit shaa sahaa itara bgfa nethalu vimarsalu guppistunnaru. ee nepathyamlone amit shapai deedee vimarsalu guppinchaaru. gatha ennikala recordulannintini eesaari tmc baddalu kodutundani annaru. atyadhika otlu, seetlanu saadhistaamani cheppaaru.